cyanic-selkie/wikianc huggingface dataset:
Telman Nüsrətoğlu
Siyasi fəaliyyəti
Bir müddət Müsavat Partiyasının üzvü olmuş, Yasamal Rayon Təşkilatının sədri olmuşdur. 2003-cü il prezident seçkilərindən sonra partiyadan istefa vermişdir. 2003- cü ildən bu yana heç bir partiyanın üzvü deyil. Müstəqil içtimai xadim, siyasi ekspert və elm adamı kimi fəaliyyətinə davam etmişdir
Jurnal
Elmi jurnal
Elmi-tədqiqat işlərinin nəticələrinin nəşr olunmasında və elmi ictimaiyyətə çatdırılmasında, eləcə də yeni metodikaların və pedaqoji texnologiyaların yayılmasında təhsil və elm sistemində fəaliyyət göstərən elmi və elmi-metodik nəşr.
Geomorfologiya
Relyefin formaları.
Planetar relyef – tektonik mənşəli olub, bir planet kimi Yerin zahiri görünüşünü müəyyənləşdirən yer səthinin ən iri elementlərini – materikləri və okeanları əhatə edir.
Makrorelyef – yüzlərlə və minlərlə kv.km sahəni tutan yer səthi relyefinin iri elementlərini – ayrı-ayrı dağ silsilələrini, dağarası çökəklikləri, dərələri, okean və dəniz dibi düzənliklərini, qalxmaları və s. iri relyef formalarını əhatə edir və əsasən tektonik mənşəlidir.
Meritokratiya
Sinqapur
Meritokratiya Sinqapurda daxili ictimai siyasətin formalaşmasında əsas prinsip kimi anlaşılır.
Ekvador
Ekvadorda isə Sinqapur hökumətinin texnixi məsləhəti ilə Ekvador Əmək Nazirliyinə bağlı olan Ekvador Meritokratiya İnstitutu fəaliyyət göstərir.
Tərtus
Tərtus (طرطوس) — Suriyada şəhər, eyniadlı mühafəzə, məntəqə və nahiyənin inzibati mərkəzi. 2004–cü il siyahıyaalınmasına əsasən şəhərin əhalisi 25.480 ailədə 59.157 nəfəri kişilər və 56.612 nəfəri qadınlar olmaqla cəmi 115.769 nəfərdir.
Böyrək kababı
Hazırlanması
Yay vaxtı böyrək kababının yanına şişdə qızardılmış pomidor qoyulur.
Bəy Baba
Fatma xanım Kəminənin atası, Qarabağda Tahirzadə familiyası ilə məşhur olan və hərdənbir şeir söyləyən Bəy Babanın təxəllüsü "Fəna"dır.
Kamay (Urmanay)
Kamay — Başqırdıstan Respublikası nın Bakalı rayonu nda yerləşən kənd. Kənd Urmanay kənd şurası nın tərkibindədir. Kənd ərazisində dörd küçə vardır:Mir, Molodyojnaya və Sentyalnaya.
Leyli məktəbləri
İlk Leyli məktəbini 1901-ci ildə Hacı Zeynalabdin Tağıyevin təşəbbüsü və xərci ilə Bakıda (indiki AMEA Əlyazmalar İnstitutunun binasında) açmışdı. Bu məktəbə H.Z. Tağıyevin qız məktəbi də deyilirdi.
Əlincəçay
Çay Araz çayının sol qolu, Naxçıvan MR-in üçüncü əsas çayıdır.
Qəbələ (qəzet)
Qəzetin 1 sentyabr 2008-ci ilə olan nömrələrinin sayı 6790-a çatmışdır. A-3 formatlı "Qəbələ" qəzetinin hər nömrəsi 8-16 səhifədən ibarətdir.
Bakı (qəzet)
Qəzetlərin şöhrətlənməsində onların yaradıcısı və ilk baş redaktoru Nəsirulla Əsədulla oğlu İmanquliyevin mühüm rolu olmuşdur. N.İmanquliyev 60 ilə yaxın müddətdə Azərbaycan mətbuatında səmərəli fəaliyyət göstərmiş, eyni zamanda Bakı Dövlət Universitetində müəllim kimi çalışaraq gənc jurnalist kadrların yetişməsinə böyük əmək sərf etmişdir. Bakı və Baku qəzetləri ötən əsrin 70-80-ci illərində jurnalist kadrlarının püxtələşməsində əsl məktəbə çevrilmişdir. Burada vaxtilə Azərbaycan incəsənətinin və mədəniyyətinin bütöv nəsli yetişmişdir. B.Vahabzadə, N.Xəzri, C.Novruz, G.Hüseynoğlu, N.Kəsəmənli və onlarca belə görkəmli şəxsiyyətlər bu sıradadırlar.
Müqəddəs İohann monastırı (Keşikçidağ kompleksi)
Kompleks çoxlu sayda mağara məbədlər və mərkəzi kilsədən ibarətdir. Əsas kilsədən cənubda daha bir kiçik kilsə yerləşir. Kilsənin interterlərində XII əsrə aid freska qalıqları dövrümüzə çatmışdır.
Rəhim Hüseynov (iqtisadçı)
Rəhim Hüseynov (tam adı: Rəhim Hüseyn oğlu Hüseynov; ) — iqtisadçı, Azərbaycan Marketinq Cəmiyyəti İdarə Heyətinin sədri, AMEA prezidentinin müşaviri.
Cozef Stiqlits
Həyatı
Cozef Stiqlits mikroiqtisadiyyat nəzəriyyəsinə saysız xidmətlər etməklə yanaşı bir çox siyasi vəzifələrdə də çalışmışdır. Bill Klinton hökumətində 1995 və 1997-ci illər arasında İqtisadi Müşavirlər Şurasının başçısı, 1997–2000-ci illərdə Dünya Bankının prezidentinin köməkçisi və baş iqtisadçısı kimi vəzifələrdə çalışmışdır.
Bəzi nəzəriyyələrinin praktikada tətbiqi
Stiqlitsin təklifləri iqtisadçılar tərəfindən deyil, daha çox siyasi elm adamları və sosioloqlar tərəfindən mənimsənildi. Onun iqtisadi fikirləri çox vaxt doğru görünsə də, hələ də dövlətin qurumları nə qədər təkidçi olması və dövlət ilə sivil toplum arasında necə bir əlaqə olması mövzusunda sual işarələri saxlamaqdadır.
Qloballaşma ilə bağlı tədqiqatlar
Bu kitab qloballaşmanın bərabərsizliyə və inkişaf etmiş ölkələrin inkişaf etməkdə olan ölkələrə olan həddindən artıq təsirinə diqqət çəkir. Cozef Stiqlits yüksək vergi dərəcələri, inkişaf etmiş ölkələrin öz faydalarına xidmət edən patent sistemlərinə, eyni zamanda inkişaf etmiş ölkələrin inkişaf etməkdə olan ölkələr zərərindən bəhs edir. Cozef Stiqlits kitabında iqtisadi cəhətdən zəif olan ölkələrdə demokratiya problemini qabardır. Kitab optimist tərzdə yazılmışdır və beynəlxalq iqtisadi münasibətlərin yaxşıya dğru irəliləyəcəyinə ümid olunduğu qeyd edilir. Cozef Stiqlitsin bu kitabı iki milyon nüsxədən çox satılmışdır.
Elxan Elatlı
Əsərlərinin əsas obrazları
(Elxan Elatlı "Qisas gecəsi" romanından) İbrahimov Mübariz Ağakərim oğlu.
Kuybışev su anbarı
Balıq resursları
Araşdırmalar nəticəsində məlum olmuşdur ki, su anbarında 49 balıq növü yaşamışdır. Kuybışev SES-nin tikintisindən sonra onların sayında azalma müşahidə edilmişdir. Belə ki, bu rəqəm 39-40 arasında olmuşdur. Süni vətəqələrin yaradılması ilə bəzi növlərin sayında artım müşahidə edilmişdir.
Azad (opera)
Mənbə və mövzular
Mirzə İbrahimovun "Azad qız" librettosu Təbrizdə yaşadığı həmin keşməkeşli dövrün mürəkkəb ictimai-siyasi hadisələrinin əks-sədası idi. Librettonun müəllifi Hüseyn Hüseynzadə librettonu qələmə alarkən Mirzə İbrahimovun "Azad qız" dramının motivlərindən də istifadə etmişdir.
Yazılması
Operada dramaturji münaqişənin əsasını iki müxtəlif sosial qüvvənin xalq və onun qəhrəmanları feodal-mülkədar əyanların ziddiyətli qarşıdurması təşkil etmişdir. Feodal əyanlarını operada jandarm zabiti Yavər, onun ətrafı, xan və başqaları təmsil edirlər. Sosil cəhətdən müxtəlif olan bu qrupların xarakteristikası bir-birindən ayrılmışdır. Özünün ayrı-ayrı nümayəndələri ilə birlikdə xalq obrazı ardıcıl şəkildə açılır, daha sonra isə əvvəlki xarakteristikalar ilə dərinləşir.
Yasuhito Suzuki
Milli komanda karyerası
Yaponiya milli komandasının heyətində 4 oyun keçirib.
Quba xanlığı
Dərbənd, Bakı və Şamaxı xanlıqları ilə münasibətlər
Fətəli xanla yanaşı, digər tərəfdən xanın müttəfiqi Hüseyn xanın qoşunları hücum edirdi. Qoşunların səfərbər edilməsi və hücumu qısa müddətdə baş verdi. Şamaxılılar müdafiəni təşkil edə bilmədilər. Müttəfiq qoşunları Şamaxı xanlığının bütün ərazisini tutdular. Şamaxı şəhəri mühasirəyə alındı. Şəhər uzun mühasirəyə tab gətirmədi və 1768-ci ilin iyun ayında təslim oldu.
Xarici siyasət
Qubalı Fətəli xan dağınıq Azərbaycan torpaqlarını birləşdirmək siyasətini tədricən həyata keçirirdi. XVIII əsrin 70-ci illərində yaxın Şimali Azərbaycan ərazisinin yarısı Quba xanının hakimiyyəti altında idi və xanlıq öz qüdrətinin zirvəsinə çatmışdı.
Fətəli xan Köhnə Şamaxını möhkəmləndirmək üçün böyük səy göstərirdi. Şamaxını şimal şərqi Azərbaycan dövlətinin mərkəzinə çevirmək barədə qərar qəbul olunmamışdı. Fətəli xan özünü Şirvanşahlar dövlətinin varisi kimi qələmə vermək istəyirdi. XIX əsrdə yaşamış N. Zeydlits yazırdı: "Fətəli xan Quba, Bakı, Şamaxı, Salyanı öz hakimiyyəti altında birləşdirərək, bu yolla Şirvanşahlar dövlətini bərpa edir". Şamaxı Azərbaycanın şimal və cənubi hissəsini birləşdirən coğrafi mərkəzdə yerləşir, Şirvanın iqtisadi mərkəzi sayılır, beynəlxaq tranzit ticarətinin mühüm məntəqəsi hesab olunurdu. Quba şimal-şərqi Azərbaycanın siyasi mərkəzunə çevrilsə də təsərrüfat və iqtisadi cəhətdən Şamaxı və Bakıdan geri qalırdı.
Qarabağ xanlığı və Kartli-Kaxetiya çarlığı ilə münasibətlər
Butkovun məlumatına görə, bütün Dərbənddə çətin dövr idi. Yalnız Qazıqumuqlu Məhəmməd xan getdikcə vəziyyətin pisləşdiyini görərək Quba və Gülhanı tərk etdi və Qubaya qayıtdı. Quba xanının müttəfiqi olan Tarki şamxalının qoşunları bir neçə dəfə Dərbəndi mühasirədən çıxarmaq istəsələr də, buna nail ola bilmədilər.
Zəndlər və Gilanla münasibətlər
Kərim xan Zənd Quba xanını əvvəlcə ona müxtəlif hədiyyələr vermək, onunla qohum olmaq və başqa üsullarla Rusiyadan ayırmağa cəhd etdi. 1775–1776-cı illərdə Ənzəidə rus konsulu olan Georgi Mark Xarici İşlər Kollesiyasına göndərdiyi məktubda yazırdı ki, "Kərim xanın fərmanı ilə rəştli Hidayət xan dərbəndli Fətəli xanı satın almaq üçün ona çoxlu hədiyyə, pul və mal göndərib bildirdi ki, vəkil onunla qohum olmaq istəyir, tələb edir ki, Dərbənd xanının bacısı Fatmanı onun oğlu Əbülfət xana versin, əgər Fətəli xan Rusiyadan üz döndərsə, vəkildən istədiyi hər bir yardımı alacaqdır."
Terek qoşunu yasavulu Karp Kuznetsov Qızlar komendatı Ştenderə 18/29/fevral 1776-cı il tarixli məlumatında yazırdı ki, o Ənzəli limanında xidmət edən Rusiyanın müvəqqəti nümayəndəsi Karp Latınsevin yanına məktub aparmış, Gilanda olarkən Kuznetsov qoşun toplandığını görüb bunun məqsədi ilə maraqlanmışdır. Kuznetsova deyilmişdir ki, Salyan naibi Gilan xanının Ağası xana göndərdiyi atları və onları müşayət edən adamları tutduğu üçün Hidayət xan Səlyana həmlə hazırlayır. Salyan naibi Kuznetsovla söhbətində Fətəli xanın göstərişi ilə Hidayət xanın göndərdiyi atları ələ keçirdiyini təsdiq etmişdi.
Digər xanlıqlar ilə münasibətlər
Fətəli xan Lənkəran hakimi Qara xanla ittifaq yaratmış, sonra isə onu özündən asılı vəziyyətə salmışdı. Bu səbəbdən də Qara xan Fətəli xanın yürüşlərində, o cümlədən Qarabağ və Gilan xanlıqlarına qarşı yürüşlərdə iştirak etmişdi. Talış xanlığı ilə münasibətlərin kəskinləşdiyi vaxtlar da olurdu. General P. Potyomkin 1786-cı il iyunun 25-də qraf A. İ. Voronsova yazırdı ki, "hal-hazırda Fətəli xan Kür çayından cənubdadır, o, Talış xanlarının qoşunlarını darmadağın etmişdir."
Qoşunlar Şuşa yaxınlığındakı kəndləri qarət etdilər. 100 min başa qədər qoyun, 30 min iribuynuzlu mal-qara ələ keçirilmişdi. Ətraf kəndlərin sakinləri kəndləri tərk edib Şuşaya və digər yerlərə üz tutmuşdular. Yolda muzdlu dağıstanlı döyüşçülər onlara basqın etmiş, bir hissəsini qırmışdılar. Xristianların əmlakını əlindən alıb özlərini azad buraxmışdılar. 150 nəfər müsəlmanın hər birinin yerinə Fətəli xan pul məbləği verərək onları azadlığa buraxmağa nail olmuşdu.
Cənubi Azərbaycan təsirlərinə qarşı müqavimət
Fətəli xan İbrahimxəlil xanla münasibətləri qaydaya saldıqdan sonra Ərdəbil əyalətinə getməyə hazırlaşırdı. Çünki bu vilayətin hakimi vəfat etmişdi. Ərdəbil xanı İbrahimxəlil xanın qohumu olduğundan, Qarabağ xanı Fətəli xana qarşı müxalif mövqe tuturdu. Fətəli xan daha sonra Gilana hücum edib Hidayət xanı devirmək, yerinə isə başqasını taxta çıxarmaq niyyətində idi. Fətəli xanın Hidayət xandan narazılığının başlıca səbəbi bir müddət əvvəl Ağa Məhəmməd xan Qacar Gilana hücum edib Hidayət xanı oradan uzaqlaşdırdıqdan sonra Fətəli xanın yardımı ilə yenidən hakimiyyətini bərpa etsə də Quba döyüşçülərinə razılaşdırdılmış məbləği verməkdən imtina etməsi olmuşdu. Hidayət xan döyüşçülərin atlarını əllərindən alıb özlərini buraxmışdı.
General P. S. Potyomkin knyaz Q. A. Potyomkinə 1786-cı il tarixli raportunda yazırdı ki, "alınan xəbərlərə görə Fətəli xanla Avar xanı arasında müharibə başlayır. Bu xəbərdər aydın olur ki, qarabağlı İbrahimxəlil xan da qohumu Avar xanının tərəfindən çıxış edəcəkdir." Fətəli xanın ələ keçirdiyi məktubdan məlum olur ki, "İbrahimxəlil xan Avar xanına kömək edəcəyini vəd etmişdir." Fətəli xan Azərbaycanı birləşdirmək siyasətində Rusiyanın dəstəyini qazanmaq, yaxud onu bitərəfləşdirmək istəyirdi.
Çar Rusiyası və Qacar İranı ilə münasibətlər
Bulqakov Xınalıq və Qrız kəndlərinə qasid göndərərək sakinlərdən xanın ailəsini tutub verməyi tələb etsə də heç bir nəticəyə nail olmadı və kəndliləri cəzalandıraraq, 8 əmanət, 150 iri buynuzlu mal-qara və 100 qoyun almışdır. Şeyxəli xan Şəki xanlığı ərazisinə üz tutmuş, lakin Səlim xandan lazımi vəsait ala bilmədiyinə görə anası və həyat yoldaşı ilə dağlıq Fəmazə kəndinə getmiş, orada Samurçayın yuxarı axarındakı sakinləri öz ətraflına toplamağa çalışmışdır. Köhnə Şamaxı istiqamətində hərəkət edən rus qoşunları Qurdbulaq yaylağında düşərgə saldılar və istilər düşdüyündən bütün iyun ayını burada keçirdilər. Avqustda Pirsaat çayını keçib qışlamaq üçün Cavada getdilər. Peterburqdan verilən göstərişə uyğun V. Zubov kontradmiral Fyodorova Talış xanlığı ərazisinə və Səlyana desant çıxarmağı əmr etdi və bu əmr yerinə yetirildi.
General Bulqakov bu hadisələrlə bağlı oktyabrın 1-də yazırdı ki, "podpolkovnik Bakunin ona xəbər vermişdir ki, sentyabrın 30-u sübh tezdən onun kəşfiyyatçıları dərədə düşmənin olması haqqında məlumat çatdırmışlar. Bakunin yegerləri kare şəklində düzərək düşməni gözləyir. Bulqakov bu xəbəri və güclü atışma səsi eşidib 3 min nəfərdən ibarət piyada alayını 4 alay topu ilə Bakuninin yardımına göndərmişdir." Polkovnik-leytenant Stoyanovun tabeçiliyində olan döyüşçülərdən düşmənin sayının 15 min nəfərə çatdığı haqqında məlumat alındı. Üsyançılara Xanbutay başçılıq edirdi. Üsyançılar itki vermələrinə baxmayaraq Qudyalçay sahilində rus hərbi dəstəsini mühasirəyə almağa çalışmışdılar. Kapitan Simonovun başçılıq etdiyi Uqliç piyada alayı döyüş yerinə gecə saat 10-da çatıb üsyançıların arxasına keçdi. İki tərəfdən atəşə məruz qalan üsyançılar təəccübləndi. Bundan sonra döyüş daha yarım saat davam etdi.
Quba xanlığının işğalı
1800-cü ilin ortalarında Peterburqa, imperatorun yanına bir sıra şimal-şərqi Azərbaycan xanlıqlarının, habelə Dağıstan hakimlərinin böyük bir elçi heyəti yollandı. Məqsədləri Rusiya dövləti tərəfindən himayəyə nail olmaq idi. Şeyxəli xanın nümayəndəsi Mirzə Əsgər, Dərbəndli Həsən xanın nümayəndəsi Hacı Tağı, Bakılı Hüseynqulu xanın nümayəndəsi Mirzə Hadı bəy, habelə Lənkəranlı Mir Mustafa xannın, şamxal Mehdi xanın, usmi Rüstəm xanın, Avarlı Ümmə xanın və Tabasaran qazisi Rüstəmin nümayəndələri də bu elçi heyətinin tərkibinə daxil idilər. Çar sarayında aparılan danışıqlardan sonra həmin elçi heyəti üzvlərinin hər birinə öz xan və hakimlərinə təqdim olunmaq üçün məzmunları eyni olan ayrı-ayrı məktublar verilmiş və onlar yola salınmışdı. 1800-cü ilin avqust ayının 28-də imzalanan məktublarda ümumi bir razılığa gəlmək və ittifaq yaratmaq təklif edilmişdi.
Azərbaycanın daxili siyasi vəziyyəti rus işğalları üçün əlverişli şərait yaradırdı. Öz qüvvələri ilə Rusiya və Qacarlara müqavimət göstərə bilməyəcəklərini anlayan Azərbaycan xanları Rusiyanın onların istiqlaliyyətləni bərpa edəcəyinə inanırdı. Bu isə Azərbaycan xanlarının Rusiya təcavüzünə qarşı vahid cəbhəsini təşkil etməyə imkan vermirdi. 1802-ci ilin sentyabr ayında Qafqazdakı rus qoşunlarının baş komandanı təyin edilmiş qədin gürcü zadəgan nəslinin nümayəndəsi, general Pavel Dmitriyeviç Sisianov Cənubi Qafqazda rus müstəmləkə siyasətinin icraçısı oldu. Sisianov Azərbaycan xalqına kəskin münasibəti ilə fərqlənirdi.
Memarlıq və şəhərsalma
Quba qalasının baş planına görə, qalanın üç qapısına aparan üç əsas küçə öz başlanğıcını Xan sarayının yerləşdiyi meydandan götürürdü. Mülkiyyət sahibindən asılı olaraq məhəllələr müxtəlif formalara malik idi. Su təminatı çaydan çəkilmiş saxsı borular vasitəsiylə həyata keçirilirdi. Qudyalçayın sol sahilindəki aşağı terrasda azad planda tikilmiş binalar və sinaqoqlardan təşkil edilmiş yəhudi məhəlləsi yerləşirdi. Gəncə və Şəki qalalarından fərqli olaraq Quba qalası narınqala və ya xan qəsrinə malik olmamışdır.
Elm, ədəbiyyat və təhsil
Quba xanlığının məşhur aşıqlarından biri də Xaltanlı Tağıdır. Tağı Xaltanlı 1776-cı ildə Qubanın Xaltan kəndində anadan olmuş, ömrünün sonuna qədər bu kənddə yaşamışdır. Bir çox ölkələri gəzib-dolaşmış, orada çoxlu aşıqlarla deyişmişdir. Aşıq şerinin əllidən artıq növündə şeirlər yazmışdır. Xaltanlı Tağı XIX əsrin aşıqlarından biridir. Şirvan məktəbinin qurucusu idi. "Bənzərsən", "Olmaz", "De görüm", "Nədi" onun yaradıcılığında əsas yer tutan əsərlərdəndir.
Kənd təsərrüfatı və maldarlıq
Heyvandarlıq məhsulları əsasən emal olunurdu. İri və xırda buynuzlu mal-qaranın südündən yağ, pendir, xama və kəsmik hazırlanırdı. Qoyun yunundan ip əyirir, palaz, xalça, məfrəş, xurcun toxunurdu. Quzu yunundan şal toxunurdu. Keçi qəzilindən kəndir toxuyur və yük heyvanlarının palanlarını toxumaq üçün qalın saplar əyirirdilər. Xanlığın kənd təsərrüfatında quşçuluq və arıçılıq da müyyən yer tuturdu.
Mərkəzi idarə aparatı
Xanın yanında "Divanxana" və yaxud "Xan şurası" mövcud idi. Divanxana məşvərətçi orqan idi. Burada mühüm dövlət məsələləri: hərb və sülh vergilərin təyin olunması və toplanması, itaət göstərməyən bəylərə divan tutulması və onların əmlakının müsadirə olunması, mühüm cinayət işləri və digər dövlət əhəmiyyətli məsələlər nəzərdən keçirilirdi. Divanxanada ən yüksək vəzifələr vəzir, divanbəyi, qalabəyi, xəzinəağası, qoşunnavis, fərrasbaşı idi.
İnzibati ərazi bölgüsü
Quba xanlığı Dərbənd xanlığı, Şəki xanlığı, Şamaxı xanlığı, Bakı xanlığı, Tabasaran sultanlığı ilə həmsərhəd idi. Xanlığın mərkəzi Quba şəhəri idi. Xanlığın ərazisi inzibati cəhətdən mahallara bölünürdü. 1796-cı ildə rus hərbiçilərinin tərtib etdiyi məlumata görə tabe olunmuş ərazilər Quba xanlığından ayrıldıqdan sonra xanlığın tərkibində cəmi 12 mahal, 3 şəhər, 1 sultanlıq var idi. Bunlardan ən böyüyü Sırt və Tip mahallarının ərazisini əhatə edən Quba mahalı idi. Quba mahalı çox iri olduğuna görə, iki naib tərəfindən idarə olunurdu. Xanlığın tərkibinə daxil olan mahallar, sultanlıqlar, şəhərlər aşağıdakılar idi:
Etnik tərkib
Mənbəyə görə 1796-cı ildə Quba xanlığı ərazisində (Dərbənd və ətrafı istisna olmaqla) cəmi 1 şəhər, 245 kənd və 6364 həyət vardı. XVIII əsrdə Qubada 600 ev olmuşdur ki, bu da şəhər də təxminən 3 min nəfərin yaşadığını göstərir. Qubadan bir qədər aralı-Qudyalçayın sol sahilində yəhudilərin yaşadığı Kulqat qəsəbəsi mövcud idi. P. Q. Butkovun məlumatına görə burada 1796-cı ildə 200 ev var idi. Şəhərin əhalisinin sayının 70-ci illərdə 7 min nəfərə, şəhərdəki evlərin sayının isə 2 minə çatması haqqında mənbələrdə məlumat verilir.
Əzizə Ağahüseynqızı
Həyatı
2005-ci ildə 36 saylı Xətai seçki daairəsindən Azərbaycan Respublikası Milli Məclisinə deputatlığa namizədliyi verilmişdir.
T-72
T-72 — sovet istehsalı olan əsas döyüş tankı.
thumb|[[2016-cı ildə keçirilmiş olan Beynəlxalq Tank Oyunları (Biatlon) zamanı Azərbaycan Respublikasını təmsil edən T-72B3 modeli]]
Machine Head
Qrup haqqında
1999-cu il 10 avqust gitaraya Ahrue Luster gəlir və çıxan "Burning Red" albomunda Robb Flynn artıq rap vokallarından da istifadə etməyə başlamışdır və qrup Nu metal tərzinə doğru yönəlir. Bu albom əsl pərəstişkarları tərəfindən bəyənilməməsinə baxmayaraq qrupa yeni bir dinləyici kütləsi qazandırır. Çünkü albom öz tərzində yenə çox müvəffəqiyyətli mahnılardan ibarət idi.
Tektonofizika
Haqqında
Geodinamika dayanıqsızlıq konsepsiyası baxımında çökmə hövzələrinin sürətlə görmülməsi zamanı yaranmış böhranlı gərginlik şəraitində mühitin bir tarazlıq halında digərinə keçməsi nəticəsində qırışıqlarla səcyələnən daxili strukturların əmələgəlmə mexanizmini müəyənləşdirmiş, geoloji strukturların müxtəlif səthlərində qırışıq əmələgəlmə prosesinin nəzəri modelləri hazırlanmış və bəzi çökmə hövzələrinin (o cümlədən Cənubi Xəzər hövzəsinin) strukturlarının avtonom daxili enerji hesabına yaranması mexanizmi öyrənilmişdir.
T-72
Tankın daxili
thumb|T-72 tanklarının quruluşu
Mənşəyi
thumb|T-72B3 modelinin tank qülləsinin əlavə zirehlər ilə təchiz edilmiş versiyasının yandan görünüşü ([[2016)]]
thumb|sol|Object 172 Kubinka Tank Muzeyi ndə
Modelləri
thumb|Qarabağ müharibəsi zamanı yəhudi əsilli olan [[Azərbaycanın Milli Qəhrəmanı Albert Aqarunovun Qaqik Avşaryan adlı erməni tank komandirinin idarə etdiyi və Şuşaya ilk daxil olmağa cəhd edərkən vurduğu tank. Bu tankı müharibədən sonra ermənilər bərpa etmişlər və üzü Şuşa istiqamətində təpənin üzərində yerləşdirmişdirlər]] İkinci tank nəslinə aid T-72 adından da göründüyü kimi, sovet tankları ailəsinə məxsus ən birinci, yəni ən sadə və primitiv modeldir. T-72 döyüş vasitəsi sonradan modernləşmələrə məruz qalaraq, T-72A, T-72AB, T-72AK, T-72M, T-72M1, T-72M1M, T-72AV, T-72B, T-72BK, T-72S, T-72S1, T-72BM, T-72B3, T-72B3M və T-72B4 modellərinə qədər inkişaf etdirilib. Xüsusiyyətlərinə görə, T-72B tankları digərlərinə nisbətən daha yüksək nəticələr nümayiş etdirməyə nail olub. T-72A tankları əvvəlki T-72 tankının ilk modernləşməsi hesab edilir və baza modelindən əsas fərqləri aşağıdakılardan ibarətdir:
"Kontakt" dinamik mühafizə dəsti və əlavə olaraq "Kontakt-5"dən bəzi detallar;
2003-cü ildən etibarən modernləşdirmə tankları aşağıdakı avadanlıq və yeniliklərlə təmin etdi:
İstifadə olunduğu yerlər
Rusiya Silahlı Qüvvələri hal-hazırda 5,000-dən çox T-72 tankına sahibdir. Bu tanklardan 2,000-i hazırda xidmətini dava etdirir, qalan 3,000 tank isə ehtiyatda saxlanılır. T-72 tankları Rus ordusu tərəfindən Birinci,  İkinci Çeçen-Rus müharibələrində və Rusiya-Gürcüstan müharibələrində istifadə olunub.
Şivlə
Şivlə kəndi Lerik rayon mərkəzindən qərbdə yerləşir. Osyodərə inzibati ərazisinə daxildir. Əhalisinin sayına görə ərazidə üçüncü kənddir (538 nəfər). Əhalisinin məşğuliyyəti əkinçilik və maldarlıqdır.
Almaniya-SSRİ iqtisadi əlaqələri (1934-1941)
Ənənəvi ticarət, Birinci Dünya müharibəsi və Rusiya inqilabı
250px|thumb|right|Amerikalı iş adamları (mərkəzdə W. Averell Harriman) 1925-ci ildə Almaniyada Sovet manqan filizi üçün sövdələşmə üçün işləmək üçün. Almaniyada təbii ehtiyatlar, o cümlədən iqtisadi və hərbi əməliyyatlar üçün lazım olan bir neçə əsas xammal yoxdur. XIX əsrin sonlarından etibarən bu cür materiallara görə Rusiya idxalına çox güvənirdi. Birinci Dünya müharibəsindən əvvəl Almaniya hər il Rusiyadan 1.5 milyard Reichsmark xammal və digər mallar idxal edirdi. Bununla birlikdə, I Dünya müharibəsindən əvvəl iki ölkənin iqtisadiyyatı çox fərqlənirdi. Almaniya özəl sektorda yüksək ixtisaslı işçi qüvvəsi ilə dünyanın ikinci ən böyük ticarət iqtisadiyyatına çevrildi. İmperator Rusiya müharibədən əvvəl əlli il ərzində sürətlə on qat sürətlə modernləşsə də, iqtisadiyyatı hələ də dövlət sifarişlərinə çox güvənirdi və sənayesi çar dövləti tərəfindən yaxından tənzimlənirdi. thumb|right|1927-ci ildə Berlində Sovet iqtisadi heyəti Almaniyaya Rusiya ixracatı Birinci Dünya müharibəsindən sonra kəskin şəkildə azaldı. Bundan əlavə, 1917-ci il Rus inqilabından sonra gənc kommunist dövlət bütün ağır sənaye sahələrinə, bank və dəmir yollarına sahib olmaq öhdəliyini götürdü, nəticədə sənaye istehsalı azaldı, 1921-ci il Yeni İqtisadi Siyasət isə demək olar ki, bütün kiçik istehsal və təsərrüfat sahələrini tərk etdi özəl sektorda. Müharibədən əziyyət çəkən Alman iqtisadiyyatı 1923-cü ildə inflyasiya ilə birlikdə müharibədən əvvəlki səviyyələrə qayıtmaq üçün mübarizə apardı. Sovet İttifaqında, yalnız 1927-ci ilə qədər çar rejimi dövründə sənaye məhsulu 1913 səviyyəsinə çatdı. lakin ortada iki ölkə arasında ticarət sazişləri bağlandıqdan sonra 1927-ci ilə qədər Almaniyaya Sovet ixracı hər il 433 milyon Reyx markasına çatdı.
1930-cu illərin əvvəlləri
1912-ci ildən 1933-cü ilə qədər Almaniyanın İmperator Rusiyadan və Sovet İttifaqından idxalı aşağıdakılardır:
Nasistlər hakimiyyətə gəlir
Həm Sovet, həm də Alman iqtisadiyyatı I Dünya Müharibəsindən və Rus İnqilabından sonra 1920-ci illərin sonlarında ağır iqtisadi çöküntülərdən çıxmaqda böyüdü. Alman iqtisadiyyatı 1933-1938-ci illər arasında real artımı 70% -dən çox, Sovet iqtisadiyyatı isə 1928-1938 arasında təxminən eyni artım yaşadı. Lakin, ağır dövlət müdaxiləsi ilə hər iki iqtisadiyyat da müstəsna avariya şəraitində daha təcrid olunmuş və genişlənmişdir. Xarici ticarət və xaricdən kapital qoyuluşu 1930-cu illərdə hər iki ölkə üçün əhəmiyyətli dərəcədə azaldı. 1930-cu illərin ortalarında Sovet İttifaqı Almaniya ilə yaxın əlaqələrin qurulması üçün dəfələrlə səy göstərdi. Sovetlər əvvəlcə xammal ilə ticarətdən borcları qaytarmağa çalışdılar, Almaniya isə yenidən qurmağa çalışdı və ölkələr 1935-ci ildə kredit müqaviləsi bağladılar. 1936-cı ildə Sovetlər Almaniya ilə daha sıx siyasi əlaqələr axtarmağa çalışdılar və bu cür siyasi əlaqələrdən uzaq durmaq istəyən Hitler tərəfindən ləğv edilən əlavə kredit müqaviləsi ilə. Stalinin Hitlerlə iqtisadi sövdələşmə aparmaq ümidinə cavab olaraq, NKVD-nin xarici bölməsi ona xəbərdarlıq etdi ki, "Sovet Hitlerini təslim etmək və barışmaq üçün bütün cəhdlər sona çatdı. Moskva ilə anlaşma üçün əsas maneə Hitlerin özüdür." Stalin razılaşmadı, NKVD-yə cavabında "Yaxşı, indi Hitler belə kreditlər verəndə bizə necə müharibə edə bilər? Bu mümkün deyil. Almaniyadakı iş dairələri çox güclüdürlər və yəhər içərisindədirlər.
Bacanaqlar (teleserial, 2009)
Bacanaqlar (1–236-cı seriyalar), Köhnə Bacanaqlar (237–240-cı seriyalar), Eks-Bacanaqlar (241–324-cü seriyalar), '''Eks-Bacanaqlar. Şərikli Ev (325–326-cı seriyalar), Bacanaqlar. Şərikli Ev (327–364 seriyalar), Bacanaqlar. Yeznə-Qayın (365–404-cü seriyalar), Bacanaqlar. 10 İl''' (405-ci seriyadan) — 2009-cu ildən Azad Azərbaycan TV-də yayımlanan komediya janrlı Azərbaycan teleserialı.
III və IV mövsümlərdə (99–192) əsas və ikinci dərəcəli rollar
Qeyd: Bu mövsümdə 48 nəfər aktyor üzrə 52 əsas və köməkçi rollar qeydə alınmışdır, həmçinin epizodik və adı çəkilsə belə özləri görünməyən çoxlu rollar da vardır. Mövsümlər ərzində əksər hallarda kafeyə və dükana gələn işçilər və məşhur şəxslər görünür. 132-ci seriyada Qismət və Vəfanın ikinci övladı Bahadur, Taleh və Arzunun qızı Hamayıl dünyaya gəlir. Eləcə də, bir çox tanınmış müğənnilər də (məsələn, Elçin Cəfərov, Elçin Hüseynov, Elşad Qarayev) epizodik rollarda iştirak etmişdirlər. Evin zalındaysa Talehin babası "zaftalı" Şıxəli ağanı (seriyaların birində Elməddin Cəfərov onu canlandırıb), Arzunun atası Yediyarın və Qismətin babası Orduxanın (Elnur Hüseynov bir-neçə seriyada onu canlandırıb və sonda Orduxan eyvandan yıxılaraq ölür) iri şəkilləri divardan asılmışdır. Bəzi seriyalarda polis Gülənvərqulunun kiçik qardaşı aşpaz Abbas "Şıdırğı" kafesində müğənni kimi fəaliyyət göstərdiyi görünür, həmçinin 175-ci seriyada məşhur rejissor Aqil M. Quliyevlə birlikdə kliplər də çəkdirir. Ən həlledici seriyalardan biri 192-cidir çünki Orduxanın vəfatıyla onun Surqutdakı sahəsində neft fontanı axır və onun varisi Qismət bir andaca varlanır, bunun fonunda məhkəmənin qərarıyla Talehlə Arzu ayrılırlar amma bu əksəriyyətin ürəyincə olur. Ən maraqlı məsələlərdən biriysə bu mövsümdə artıq Qismət xanımı Vəfadan qorxmur, hər şey əksinə cərəyan edir.
Mari El
thumb|250px|right
Əkrəm İmamoğlu
Əkrəm İmamoğlu (tam adı: Əkrəm İmamoğlu, ; ) — türk siyasətçi və İstanbul Böyük Şəhər Bələdiyəsinin hazırkı sədri. 2014–2019-cu illərdə Bəylikdüzü bələdiyyə sədri vəzifəsini icra etmişdir. O, 2019 İstanbul bələdiyyə seçkilərində ölkənin ən böyük müxalifət partiyası Cümhuriyyət Xalq Partiyasının namizədi kimi seçilmişdir. Bu qələbənin ardınca İmamoğlu Türkiyə siyasətində parlayan ulduz adlandırıldı və 2023 Türkiyə prezident seçkilərində Rəcəb Tayyib Ərdoğanın potensial rəqiblərindən biri hesab edilirdi.
Mirzə Məhəmməd xan Qəzvini
Həyatı
Mirzə Məhəmməd xan Qəzvini 1874-cü ildə Tehran şəhərində, Qəzvin darvazası məhəlləsində anadan olmuşdu. İbtidai təhsilini atası Molla Əbdülvahabdan almışdı. Sonra mədrəsədə oxumuşdu. Babası Molla Əbdüləli Qəzvini də İranın alim şəxslərindən sayılırdı. Əslən Qəzvin vilayətinin Bəşəriyyət mahalından idilər.
Zardoni
Zardoni — Azərbaycan Respublikasının Lerik rayonunun inzibati ərazi vahidində kənd.
Advanced Micro Devices
Tarixi
AMD 1 May 1969-cu ildə Fairchild Semiconductor şirkətindən ayrılan bir komanda tərəfindən qurulmuşdur. Qurucusu və ilk müdiri Jerry Sandersdir. 2005-ci ildən etibarən şirkətin idarə heyəti başçısı Dr. Hector Ruiz'dir. AMD-nin 2006-ci ilin yayında aldığı ATI, şirkətin gücünü və həmçinin bazarını da genişləndirdi. Şirkət AMD adıyla çıxardığı Sempron, Athlon64, AthlonXp, Athlon, Turion, Turion64 X2, Athlon 64 Fx, Athlon64 X2, Opteron, Phenom X4 Phenom II X4 və Duron prosessorları ilə bərabər həmçinin ATI adıyla çıxardığı Radeon, Fire GL qrafik çipləri də vardır.
Başqırdıstan Trolleybus Zavodu
Tarixi
2012-cü ildə zavodda cəmi 26 BTZ-52763 və BTZ-52768 istehsal edilir.
2013-cü ildən etibarən istehsalat tam olaraq dayandırılır. Rəsmi son məlumat 2013-cü ilin iyulunda verilir. 2013-cü ilin sonları Ufa üçün БТЗ-52763А trolleybusları istehdal edilir.
Qrand-Bassam
Qəsəbə Ebrie laqunu tərəfindən iki yerə bölünür: Ancien Bassam ("qədim Bassam") və Nouveau Bassam ("yeni Bassam"). Qədim Bassam Qvineya Körfəzi ilə üzbəüz yerləşən köhnə Fransız qəsəbəsidir. Bölgə həmçinin bəziləri bərpa edilmiş daha geniş kolonial binaların yerləşdiyi ərazidir. Rayon həmçinin bir kafedral və Fil Dişi Sahili Milli Geyim Muzeyinə sahibdir. Qədim Bassamla körpü ilə bağlanan yeni Bassam laqunun şimal tərəfində yerləşir. Bura Afrikalı xidmətçilərin məhəllələri ilə böyüyüb və indi şəhərin əsas ticarət mərkəzidir.
Skolioz
Məqsədlər:
5.hərəkət
7.hərəkət
Fətəli fəthi (roman)
Ümumi məlumat
"Fətəli fəthi" romanının ilk variantı "Labüdlük" adı ilə povest kimi nəşr olunmuşdur. Müəllif əsər üzərində işləmiş, daha sonra onu roman kimi nəşr etdirmişdir. Roman əvvəlcə rus dilində yazılmış, sonra isə Azərbaycan dilində yenidən işlənilmişdir. Bu mənada "Fətəli fəthi" romanının iki variantı mövcuddur.
Qazax Dövlət Rəsm Qalereyası
Qazax Dövlət Rəsm Qalereyası — Burada Azərbaycan rəssamlarının 373 əsəri toplanmışdır.
Tarixi
Qazax Dövlət Rəsm Qalereyası Azərbaycan Respublikası Mədəniyyət Nazirliyinin 13 fevral 1986-cı il tarixli əmrinə əsasən yaradılmışdır. Qalereyanın sahəsi 490 kv.m-dir. O, bina, foye, iş otağı, fond otağı, sərgi salonundan ibarətdir. Muzeydə cəmi 373 eksponat var. 288 şəkil, 35 heykəltəraşlıq nümunələri, 4 qobelen, 8 ədəd çekankada Azərbaycan miniatürləri, görkəmli alimlərin, şair-ədiblərin fotoşəkilləri, açıqcalar, qəzet və jurnallar qalereyanı zənginləşdirən eksponatlardır. Fondda 548 əsər var. Sərgi salonunda 62 eksponat nümayiş edilir. Bunlardan 30 respublika rəssamların işləridir, qalan 32 eksponat yerli rəssamların əməyinin məhsuludur. 2005-ci və 2008-ci illərdə qalereya əsaslı təmir olunmuş, tamamilə simasını dəyişib əhalinin ixtiyarına verilmişdir. 2008-ci ildə respublika Prezidenti İlham Əliyev Qazax rayonunda olarkən bu qalereyanın işi ilə yaxından tanış olmuşdur.
Dəmirçi Cəfərli
Dəmirçi Cəfərli - İrəvan quberniyasının İrəvan qəzasında, indiki Vedi (Ararat) rayonunda kənd olmuşdur.
Obeliya hidroidi
Ədəbiyyatı
F. Q. AĞAMALIYEV, E. Ə. MURADOVA Onurğasızlar zoologiyasından praktikum. Bakı, " Maarif nəşriyyatı, 2004. 204 səh., şəkilli.
İj (Kama çayının qolu)
İj çayı — Kama çayının sağ qolu olub, Tatarıstan və Udmurtiya respublikalarının ərazisindən keçir. 1978-ci ildən təbii abidə kimi qorunur.
Səməd Vurğunun Poeziya Evi
Səməd Vurğunun Poeziya Evi Qazax rayonunun Yuxarı Salahlı kəndində yerləşir. 1975-ci ildə Bakıda "Sovet ədəbiyyatı günləri"ndə ölkənin ədəbi ictimayətinin iştirakı ilə "Səməd Vurğunun ev-muzeyi"nin təntənəli açılışı olmuş və bir il sonra, 1976-cı ildə şairin doğma kəndi Yuxarı Salahlıda ev-muzeyinin filialı – "Səməd Vurğunun poeziya evi" yaradılmışdır. 17 noyabr 1976-cı ildə S. Vurğunun anadan olmasının 70 illiyi ilə əlaqədar açılmışdır. Poeziya evində S. Vurğunun həyat və yaradıcılığını əks etdirən eksponatlar nümayiş etdirilir. Poeziya evi yerli əhəmiyyətli monumental və xatirə abidələri siyahısına daxildir.
Yusupovlar
Soyun yaranması
Mənbələrdən göründüyü kimi, Yusupun oğlanları rus dövlətinin idarəsində iştirak edirlər; 1580-ci ildə İl Mirzə Yusupov Boris Qodunovla bərabər Moskva dövləti ordusunu idarə edirdi. Ailə hələ də öz dinlərinə sədaqətlə qalmaqda idi. İl Mirzənin oğlu Söyüş mirzə də (Sevinc mirzə) (…?-1656) dinindən əl çəkmədi, Yusupovlardan birinci olaraq Söyüş mirzənin oğlu Əbdül mirzə 1670-ci ildə xristianlığı qəbul edib, Dmitri adını götürdü. Bunun özünün həm ağlamalı, həm də gülməli tarixi vardır. Belə ki, Yusup mirzənin nəticəsi Əbdül Söyüş mirzə oğlu çar Fyodr Alekseyeviçin (çar 1 Pyotrun böyük qardaşı) vaxtında pəhriz günlərində qaz ətini yemiş, bu günlərdə qonağı olan patriarxı da yedirtmişdi. Bu ləzzətli qaz ətini balıq bilib yeyən ruhani ata həqiqəti bilib pərt olmuş, onların provaslavlığa sataşdıqlarını, nəhayət, bu dövlət adamlarının indiyədək niyə müsəlmançılıqda qaldığından qısqanaraq bunu çarın nəzərinə çatdırır. Hiddətlənən çar onların provaslavlığa hörmət etmədiklərini görüb var-dövlətini müsadirə etdirir. Üç gün, üç gecə Əbdül mirzə fikirləşir. Nəhayət, mal-mülk imandan şirin çıxır: o xaçlanmağı qərara alır. Lakin ulu babası Yusup mirzənin şərəfli adını heç nəylə əvəz etmək istəmir, özünə soyadı saxlayır. İndi artıq o belə adlanır: Dmitri Seyuşoviç Yusupov – Knyajevo (Lakin onun oğlu Qriqori Dmitriyeviç I Pyotrun yanında xidmət edərkən Pyotr onun familiyasının sadəcə Yusupov yazılmağına əmr verir).
Kvebek
Kvebek — Kanadada əyalət. Mərkəzi Kvebek şəhəridir. Kvebek Kanadanın ən böyük əyaləti olmaqla yanaşı, Kanadada yalnız fransız dilinin rəsmi dil olduğu yeganə əyalətdir.
Norveç Avroviziya Mahnı Müsabiqəsində
Norveç eyni zamanda dörd dəfə müsabiqəni 0 xalla başa vurmaqla və həmçinin, 11 dəfə müsabiqədə sonuncu yeri tutmaqla özünə məxsus antirekordlara da malikdir. İndiyədək Norveç üç dəfə Avroviziyaya ev sahibliyi etmişdir; bunlardan ikisi paytaxt Osloda və biri isə Bergen şəhərində keçirilmişdir.
Amerikalılar
ABŞ amerikalıları — ABŞ-nin əsas vətəndaşları, əhalisi.
Üçüncü qrup
III qrup – Latın Amerikası mənşəli amerikanlar. Bu qrupun payı 13 % təşkil edir (37 mln. nəfər). Meksikanlar üstünlüyə malikdirlər və onlar Texas, Kaliforniya, Arizona, Nyu-Meksiko, Kolorado, İllinoys ştatlarında yaşayırlar. Puertorikolular Nyu-York, kubalılar Florida ştatında cəmlənib.
Ballıqaya (Gorus)
Toponim
Oradakı "Ballı qaya"nın adındandır. Qayanın adı bal arısı yuvalarının olması ilə bağlıdır. XIX əsrdə Zəngəzurda yaşamış Safulu tayfasının qışlaqlarından birinin adıdır.
Bakı Ali Partiya Məktəbi
Tarixi
1955–1959-cu illərdə Bakı Ali Partiya Məktəbində Bolqarıstan Xalq Respublikasından 10 nəfər türk; Gürcüstan və Dağıstandan, hər il hərəsindən 5–10 nəfər təhsilə qəbul olunurdular və təhsillərini qurtararaq öz vətənlərinə qayıdırdılar.
Ageratina contigua
— fəsiləsinin  cinsinə aid biki növü.
Məktəb (jurnal)
Jurnalda dərc olunan məqalələr
Ü.Hacıbəyovun "Filankəs" imzası ilə yazdığı kiçik satirik parçalar, A.Şaiqin, R.Əfəndiyevin, Ə.Hüseynzadənin, Ağaəli Qasımovun, Şəfiqə xanım Əfəndizadənin və b.nın hekayə, şeir və oçerkləri də jurnalda işıq üzü görürdü. Ş.Əfəndizadə "Məktəb"də mühərrirliyi dövrünü xatırlayaraq yazırdı:
O zamanın qabaqcıl, açıq fikirli müəllimləri "Məktəb" jurnalı ilə sıx əlaqə saxlayır, ədəbi-bədii yazılarını burada dərc etdirirdilər. Kənd müəllimləri də jurnalın işinə cəlb olunmuşdu. Həmin müəllimlərdən biri - Qarabağdakı Malıbəyli kəndinin məktəb müdiri Məmməd Qarayev idi. Xırda həcmli bədii yazıları ilə jurnalın məzmunu zənginləşdirirdi. O, alleqorik hekayələrin tərbiyəvi təsirini nəzərə alaraq daha çox bu janra müraciət edirdi.
M.Qarayevin jurnalda "Qaraquş və İlan", "Qurbağa və siçan", "Sərçə və İlan" və s. hekayələri verilmişdir. Bu hekayələrdə dostluq, sədaqət hissləri tərbiyə olunur, oxuculara dostla düşməni ayırd etməyi bacarmaq, düşmənin yağlı dilinə aldanmamaq, birləşməkdə düşmənə qələbə çalmaq və s. əxlaqi fikirlər aşılanırdı.
Qafar İsmayılov
Elmi fəaliyyəti
Elmi tədqiqatların sahəsi: neft və qazın hasilatı və nəqli zamanı texnoloji proseslərin səmərəliliyinin artırılması; nəzarət-diaqnostik və optimallaşdırıcı üsulların işlənilməsi; Xəzərin karbohidrogen ehtiyatlarının mənimsənilməsi və sualtı neft borularının istismarı ilə əlaqədar ekoloji problemlərin həlli.
BTR-70
thumb|300px|BTR-70 [[Zirehli transportyorunun qrafik təsviri]]
BTR-70M döyüş modulu Şimşək
thumb|300px|[[Azərbaycan Respublikası Müdafiə Sənayesi Nazirliyi|Azərbaycan Müdafiə Sənayesi Nazirliyi tərəfindən təkmilləşdirilmiş BTR-70M Şimşək]]
Steam
Yaranma tarixçəsi
Steam birinci dəfə 2002-ci ilin 22 mart ayında,Game Developers Conference-də təqdim olundu.Steam-ın 1.0 versiyası CS 4.1 beta-versiya vaxtlarına təsadüf edirdi.CS 4.1-in beta-testerləri bu proqramı məcburi olaraq yükləməli idilər,ancaq,proqram final versiyanın əlavə komponenti kimi hesab olunurdu.
Yad əllərdə: Kindertransport hekayələri
Filmin rejissoru və ssenari müəllifi Mark Conatan Harrisdir. Film 2001-ci ildə “Ən Yaxşı sənədli film” kateqoriyasında "Oskar" mükafatına layiq görülüb. "Yad əllərdə: Kindertransport hekayələri" sənədli filmi 2014-cü ilin dekabrında Konqres Kitabxanası tərəfindən "mədəni, tarixi və estetik olaraq mühüm film" kateqoriyasına aid edilərək, ABŞ Milli Film Arxivində mühafizə edilməsinə qərar verilmişdir.
Ageratina costaricensis
— fəsiləsinin  cinsinə aid biki növü.
Əmir Altun
Əmir Altun (?-1393) — XIV əsr Azərbaycan sərkərdəsi, Əlincə qalasının kutvalı.
Adams qraflığı (Vaşinqton)
2010-cu il əhalinin siyahıyaalınması
2010-cu il əhalinin siyahıyaalınması məlumatlarına görə burada 18 728 nəfər əhali, 5 720 şəxsi təsərrüfat və 4 410 ailə vardı. Əhalinin sıxlığı 3.7 nəfər/km²-di. Burada 6 242 ev var və evlərin sıxlığı 1.2/km²-di. Əhalinin etnik tərkibini 62.5%-i Ağ amerikalılar, 0.6%-i Afroamerikalılar, 1.9%-i Hindilər, 0.7%-i Asiyalılar, 31.5%-i digər irqdən olanlar və 2.8%-i isə iki və daha artıq irqdən olanlar təşkil edirdi.
Siyasət
Adams qraflığı tarixən Respublikaçı olmuşdur. 1964-cü il ABŞ Prezident seçkilərində ştatda Barri Qolduoterin qazandığı üç qraflıqdan biri olmuşdu. Linkoln qraflığı ilə birlikdə son 48 ildə Vaşinqton ştatında Demokratlar bu qraflıqda qələbə qazana biməmişdir. Bu qraflıqda ən axırıncı dəfə qalib olan Demokrat namizəd 1936-cı ildə Franklin Delano Ruzvelt olmuşdu. Respublikaçıların namizədləri 1992-ci ilə qədər qraflıqda ən az 13% səs taplamış və Corc Uoker Buş hər iki seçkidə də 40%-dən artıq səs toplamışdı.
Qum və dumandan ev (film, 2003)
Məzmun
Filmin süjet xəttini 2 insanın bir evə sahib durmaq uğrunda mübarizəsi təşkil edir. Bu kiçik bunqalo onların həyatında unudulmaz bir iz qoyur. Keti Nikolo (Cenifer Konneli) üçün bu ev atasından miras qalmış yeganə şeydir və narkotik aludəçiliyindən azad olduqdan sonra yenidən normal həyata qayıtmaq üçün yeganə şansdır. Lakin bürokratik səhv nəticəsində Ketini evdən çıxarırlar və ev auksionda İran əsilli Məsud Əli Behraniyə (Ben Kinqsli) ucuz qiymətə satılır. Onun üçün bu ev — bütün arzuların reallaşması deməkdir. Bu səbəbdən, o ailəsi ilə birlikdə İranı tərk edib, Amerikaya yollanmışdır. İranda Hərbi Hava Qüvvələrinin polkovniki olmuş Behrani İran inqilabından sonra oranı tərk etməyə məcbur olur. Amerikada böyük zəhmət bahasına topladığı pullara bu evi almaq qərarına gəlir. Hər iki tərəf fundamental məqsəd uğrunda mübarizə aparırlar. Bu bunqalo təkcə ev demək deyil — bu ev ailənin mövcud olduğu məkandır. O ailənin ki, Keti itirib, Behrani isə dağılmaqdan qorumağa çalışır. Hamı bilir ki, Ketinin evi haqsız yerə onun əlindən alınıb, lakin Behrani də günahsızdır — o yalnız ailəsini xoşbəxt və qayğısız görmək arzusundadır. Burada sadə hərəkət yoxdur, istənilən səhv addım böyük faciəyə səbəb ola bilər.
Abbas Abbasov (mühəndis)
Abbas Əsgər oğlu Abbasov — Alim, Texnika elmləri doktoru, Azərbaycan Dövlət Neft Akademiyasının Ali riyaziyyat kafedrasının professoru (1977–2009), Özbəkistanın "SredazNİİqaz" İnstitutunda elmi işlər üzrə direktor müavini (1968–1970). Bir neçə medal, fəxri fərman və diplomlarla təltif olunmuşdur.
Donuz kimi qışqırma çempionatı
Fransanın kiçik bir qəsəbəsində hər il reallaşdırılan bu yarışmada Dünyanın ən qəribə yarışmaları yarışmacılar mikrofondan bir donuz kimi qışqırır. Əvvəl bir donuzun qışqırmasını dinlədilən yarışmacılar Dünyanın ən qəribə yarışmaları eşitdikləri səsin bənzərini çıxarmağa çalışaraq çempion olmağa çalışır.
Netsuke
Təsviri
Əvvəllər netsukelər ənənəvi yapon geyimi olan kimono və cibsiz kosode  geyimində asma brelok kimi istafadə olunurdu. Kiçik əşyaları kiçik kisə və ya açar ölçüsündə olan xüsusi qablara qoyurdular. Qablar kiçik hörmə səbətlər formasına malik ola bilərdi. Onlardan ən məşhuru və inro (balaca yeşik) adlananının ağız hissəsi ipin üzərindən keçirilən muncuqlar vasitəsilə bağlanılırdı. İnro lar ip vasitəsilə obi adlanan kimono kəmərinə bərkidilirdi. Onu üzüyə bağlayaraq iki hissəyə qatlayıb kəmərin içərisindən keçirirdilər. Alınmış düyünün bir ucuna netsukeləri bağlayırdılar. İpin düyünü iki ximotosi (iki tərəfi açıq qapaqla birləşdirilmiş neske deşikləri)dən birində gizlədirdilər. Bununla netsukelər həm çəki vahidi həm də bəzək əşyası kimi istifadə olunurdu.
Kolleksiyaçıların təşkilatları
1975-ci ildə Ümumdünya Netsuke Birliyi (İnternational Netsuke Society) yaradılmışdır. Hal-hazırda Ümumdünya Netsuke Birliyi (İNS) dünyanın 31 ölkəsində yaşayan netsuke kolleksiyaçılarının iri beynəlxalq təşkilatıdır. İNS Amerika qitəsindəki çoxsaylı muzey və qalereyalarla birgə əməkdaşlıq edir və müntəzəm olaraq yapon miniatür heykəltəraşlıq nümunələrinin sərgisini həyata keçirir. İldə iki dəfə İNS tanınmış ekspertlərin və netsuke sahəsində fəaliyyət göstərən ictimai təşkilatların mühazirə, praktik-seminarlarını özündə birləşdirən beynəlxalq konfrans həyata keçirir. Həmçinin İNS hər rübdən bir İnternational Netsuke Society Journal jurnalını nəşr etdirir.
Rezin çəkmə atma festivalı
Rezin çəkmə atma festivalı — iştirakçıların rezin çəkməni mümkün qədər uzağa atmasını tələb edən yarış.
Qırmızılar, qaralar və başqaları (film, 1969)
Məzmun
"Qırmızılar, qaralar və başqaları" — bu film-alleqoriyadır. Dünyada kommunist ideyaları yarananda, özünü təsdiq edəndə ekranda dövrün obrazı mücərrəd rəngli rəmz-fiqurlar görünür, eyni zamanda geniş tamaşaçı kütləsinə tanış olan kino sənədləri canlanır, radio verilişləri, mahnı və nitqlər səslənir.
Konkret tarixi misallarla Qırmızılarla Qaraların bir əsrlik mübarizəsi təsvir edilmişdir.
Dırnaqlılar
1—5 barmaqlı ətraflarında dırnağın olması xarakterikdir. Antarktidadan başqa, bütün materiklərdə yayılmışdır (Avstraliya və Yeni Zelandiyaya gətirilmişdir). Əksəriyyəti bitkilərlə qidalanan, bir qismi isə hər cür qida yeyən heyvanlardır. Qədim dırnaqlılardan əmələ gəldiyi ehtimal olunur. Əksəriyyəti ov heyvanlarıdır. Qiymətli ev və təsərrüfat heyvanları olan at, buynuzlu heyvanlar, donuz, dəvə və maral da dırnaqlılara aiddir.
Köçmə
Köçmə və ya emiqrasiya — iqtisadi, siyasi, şəxsi şərtlər səbəbindən bir ölkədən digərinə köçmə.
Tukay rayonu
Tarixi
Rayon 1 oktyabr 1930-cu ildə mərkəzi Yar Çallı şəhəri olan Çallı rayonu olaraq qurulur. Rayon Çallı volostunun ərazisini, Abdulovskaya, Axmetyevskaya və Afanasyevskiy volostlarının bir hissələrini və Kuzkeevski və Şinqalçinski volostlarının bir neçə yaşayış məntəqəsini əhatə edirdi. 20 aprel 1976-cı ildə rayon Tukay rayonu adlandırılır.
Elxan Qəhrəman
Elxan Cahangir oğlu Qəhrəman — Azərbaycan Respublikası Küveyt Dövlətində Fövqəladə və Səlahiyətli Səfiri (2016—2022), diplomat.
Bad (sinql)
Martin Skorsisin rejissorluğu ilə çəkilmiş Bad musiqi videosunda o zaman hələ kəşf edilməmiş Uisli Snayps ilk rollarından birini canlandırmışdır. Musiqi videosunda Maykl Cekson və onu müşayət edən rəqqaslar qrupu dəmir yolunda rəqs edirlər. Musiqi videosunun xareoqrafı qeyd edir ki, giriş və fonun hazırlanmasında Vestsayd tarixçəsi myuziklının ciddi təsiri olmuşdur. 1988-ci ildə Bad musiqi videosu “Video Music Awards” mükafatına layiq görülmüşdür. “Bad” mahnısı təqdim edildikdən sonra, müxtəlif müğənnilər tərəfindən fərqli şəkildə ifa edilib və müxtəlif parodiyaları hazırlanıb.
Aminə binti Vəhb
Həyatı
Tarixi qaynaqlarda Əminə binti Vahbın doğum tarixi barədə hər hansı bir məlumat yoxdur. Çox gənc yaşlarında evlədiyi bilinir. Həyat yoldaşı Abdullah ibn Əbdülmütəllib o hamilə ikən vəfat etmişdir. Məhəmməd Peyğəmbərin doğumundan altı il sonra, 577-ci ildə, həyat yoldaşı və qohumlarının məzarlarını ziyarət etmək məqsədilə Məhəmməd ilə getdiyi Mədinədən qayıdarkən Ebva adlı bir kənddə, gənc yaşda (22 və ya 23) vəfat etmiş və oradaca dəfn edilmişdir. Məzarı hələ də oradadır. Məhəmməd Peyğəmbərin anası olduğu üçün İslam Ədəbiyyatında xüsusi yerə sahibdir.
Bad (sinql)
Musiqi videosu
Musiqi videosu 1988-ci il MTV Video Musiqi Mükafatları Mərasimində bir kateqoriyada nominant olmuşdur. “Bad” musiqi videosu Maykl Ceksonun '"The Way You Make Me Feel" musiqi videosu ilə birgə Ən Yaxşı Xareoqrafiya kateqoriyasında nominant olsa da Ceksonun kiçik bacısı Cenetin "Pleasure Principle" musiqi videosu bu mükafatı qazanmışdır. 2009-cu ildə Maykl Ceksonun ölümündən sonra Şəhər Sovetinin üzvü Letisiya Ceyms “Bad” musiqi videosunun çəkildiyi metro stansiyasının adının dəyişdirilməsi və ya həmin stansiyada xatirə lövhəsinin asılması üçün müraciət etsə də, onun müraciəti 2009-cu ilin sentyabrında Nyu-York Metro Nəqliyyatı İdarəsi tərəfindən rədd edilmişdir. Ceyms qeyd edir ki, “Maykl Ceksonun buraya gəlməsi və ay yürüşü etməsi təkcə Bruklin üçün yox, bütün Nyu-York üçün 80-ci illərin yaddaqalan hadisələrindən biri idi [...] və həmin stansiyanın Maykl Ceksonun şərəfinə adlandırılması bu hadisənin yaddan çıxmasına imkan verməyəcəkdi.” Nyu-York Metro Nəqliyyatı İdarəsindən isə bildiriblər ki, bu vaxta kimi sərnişinlərin rahatlığı üçün metro stansiyalarından heç biri şəxs adı ilə adlandırılmayıb.
Canlı ifalar
“Bad” Maykl Ceksonun Bad Turnesi çərçivəsində 1987-1989-cu illərdə canlı ifa edilmişdir. Mahnı Ceksonun Dangerous Dünya Turnesinin birinci mərhələsində də istifadə edilmişdir. Mahnının canlı versiyası “Live at Wembley 16 İyul, 1988” DVD-sində satışa çıxarılmışdır. Cekson mahnını This Is It Dünya turnesi konsertləri üçün də hazırlasa da, müğənninin qəfil ölümündən sonra turne təxirə salınmışdır.
Rey Dolbi
Həyatı
Rey Dolbi 18 yanvar 1933-cü ildə Oreqon ştatının Portlend şəhərində anadan olmuşdur.
Bank Respublika
Tarixçə
Bank Respublika eləcə də və  beynəlxalq ödəniş sistemlərinin üzvüdür. Bank, , , Migom, PrivatMoney, Bıstraya Poçta, Blizko, Xpress Money, Allür və təcili pul köçürmə sistemlərinə qoşulubdur.
Aramızda qalsın (teleserial, 2011)
Məzmun
Hər bir ailədə, ailə üzvlərinin arasında anlaşılmazlıq olur. Serial bu anlaşılmazlıqların danışılaraq, mədəni formada həll edilməsi, narazılıqların aradan qaldırılması və bu narazılıqların ailə üzvlərinin arasında qalmasını bir ailə serialında tamaşaçıya təqdim edir.
4P
Məhsul (product)
Məhsul dedikdə şirkətin alıcılara təklif etdiyi mal, yaxud xidmət başa düsülür.Həmçinin məhsula "şirkətin hədəf bazarına təklif etdiyi məhsulların və xidmətlərin məcmusudur"demək olar.Belə ki, məsələn, “Ford Taurus” məhsulu qayka və boltlardan, alışdırıcı şamlardan, porşenlərdən və minlərcə digər hissələrdən ibarətdir. Bununla belə “Ford” bir neçə “Taurus” stilləri və müxtəlif seçmə xüsusiyyətləri təklif edir. Maşın tam servislə, ehtiyat hissələrinə zəmanətlə təmin olunur.
Aramızda qalsın (teleserial, 2011)
Filmin üzərində işləyənlər
Qurluşçu rəssam: Elnarə Qədirova, Xuraman Əkbərova
Stres
Stres müxtəlif xəstəliklərin yaranmasına səbəb olur
Aparılan tədqiqatlar nəticəsində insanların daha çox yaxın adamının itirdikdə, nigahı pozduqda və işi itirdikdə stresə məruz qalması məlum olmuşdur.
Azərbaycan Əlifbası və Azərbaycan Dili Günü
Tarixi
Ölkəmizdə İslam dininin yayılması ilə əlaqədar ərəb əlifbasından geniş istifadə olunmuş, yüz illər boyu ərəb dili din, elm və təhsil dili rolunu oynamışdır. Lakin əsrlərlə müxtəlif xalqların mədəni əlaqələrinə xidmət etmiş ərəb qrafikası dilimizin səs sistemini bütün dolğunluğu ilə əks etdirə bilmir, onun quruluşu və xarakteri haqqında tam aydın təsəvvür yaratmırdı. Bu çatışmazlıqlar Mirzə Fətəli Axundov başda olmaqla dövrün mütərəqqi maarifçi ziyalılarında əlifba islahatı keçirmək ideyaları yaratmışdı. Lakin o vaxt bu ideyanı həyata keçirmək mümkün olmamışdı.
Aramızda qalsın (teleserial, 2011)
Rollarda
Xuraman Əlizadə — Şəfiqə
Bulbophyllum comosum
(Bulbophyllum comosum) —  fəsiləsinin  cinsinə aid bitki növü.
Ageratina cuatrecasasii
— fəsiləsinin  cinsinə aid biki növü.
Edred
Edred — 946-955-ci illərdə İngiltərənin kralı. Böyük Eduardın üçüncü arvadından olan kiçik oğlu. 26 may 946-cı ildə Eduardın böyük oğlu Edmundun ölümündən sonra kral elan olunmuşdur. Edred kral olduğu dövrdə ağır xəstəlikdən əziyyət çəkdiyi üçün dövlət işlərini anası Edqiva və özünün yaxın məsləhətçisi olan Abbat Dunstana həvalə etmişdi.